[{"text_idx": "#000000", "text": "Mae\u2019n flwyddyn bwysig i Antur Waunfawr, wrth iddynt ddathlu ei ben-blwydd yn 35 oed!"}, {"text_idx": "#000001", "text": "Wedi\u2019i sefydlu ym 1984 gan R. Gwynn Davies, mae Antur Waunfawr yn darparu cyfleoedd gwaith a hyfforddiant i oedolion ag anableddau dysgu yn eu cymuned. Mae\u2019r fenter gymdeithasol wedi tyfu\u2019n sylweddol dros y 35 mlynedd diwethaf, ac mae bellach yn rheoli 15 o fusnesau ar draws pedwar safle, wrth gefnogi 67 o unigolion ag anableddau dysgu ac yn cyflogi dros 100 o staff."}, {"text_idx": "#000005", "text": "\u201cMae iechyd a llesiant yn ganolog i holl wasanaethau Antur, ac roedd ein ffair haf eleni wedi\u2019i sefydlu ar y thema yma, gyda gweithgareddau newydd megis beicio a cherddoriaeth ar gyfer y teulu cyfan. Roedd yr haul hyd yn oed wedi gwneud ymddangosiad arbennig i ni!\u201d"}, {"text_idx": "#000006", "text": "Parhaodd y dathliadau fewn i\u2019r nos, gyda gig arbennig \u2018Antur 35: Gruff Rhys\u2019 yn Galeri, Caernarfon. Cychwynnodd y noson gyda Dyl Mei yn darparu adloniant yn y bar, cyn perfformiad gwych gan unigolion Antur Waunfawr dan arweiniad y cerddor Annette Bryn Parri. Mae Annette wedi bod yn cynnal sesiynau cerddoriaeth reolaidd yn Antur, a chafodd yr unigolion dderbyniad anhygoel ac emosiynol gan y dorf."}, {"text_idx": "#000007", "text": "Yna, wnaeth Gruff Rhys gymryd i\u2019r llwyfan i arwain noson anhygoel o gerddoriaeth Gymraeg acwstig. Yn adnabyddus am ei waith unigol ac am ei lwyddiant gyda\u2019r Super Furry Animals, mae Gruff wedi bod yn gefnogwr o waith Antur Waunfawr ers blynyddoedd. Ymwelodd Gruff ag Antur Waunfawr ddiwethaf yn 2012 fel rhan o\u2019i ymchwil i brosiect \u2018American Interior\u2019, wrth iddo ddilyn o\u0302l troed yr archwiliwr a\u2019i hynafiad o\u2019r 18fed ganrif , sef John Evans, o Waunfawr."}, {"text_idx": "#000008", "text": "Mewn tro annisgwyl, gwnaeth y pyped ac allor John Evans \u2013 a aeth Gruff gydag ef ar ei daith o amgylch America \u2013 ymddangosiad arbennig fel rhan o\u2019i set ar lwyfan y Galeri. Mae Gruff nawr wedi anthegu\u2019r pyped ac allor i Antur Waunfawr ac felly, mewn teyrnged addas, mae John Evans wedi dychwelyd adref i bentref Waunfawr!"}, {"text_idx": "#000009", "text": "Dywedodd Haydn Jones, rheolwr ailgylchu Antur Waunfawr: \u201cRydym yn ddiolchgar iawn i Gruff Rhys am ymuno efo ni i ddathlu\u2019r pen-blwydd a\u2019r garreg filltir hon, roedd unigolion Antur Waunfawr wedi gwir mwynhau\u2019r profiad o\u2019i gefnogi ar y llwyfan."}, {"text_idx": "#000010", "text": "\u201cMae\u2019r dathliadau hyn wedi atgyfnerthu\u2019n gwerthoedd o fewn y gymuned, ac rydym yn ddiolchgar i\u2019n holl gefnogwyr dros y trideg pum mlynedd diwethaf, nawr ymlaen i\u2019r trideg pump nesaf!\u201d"}]